ועדת הבריאות, כנסת 25, פרוטוקול מספר 169, 2024-02-22 00:00

יונתן מישרקי: שלום לכולם

יונתן מישרקי:  ברוך הבא אדוני, פרופ' יציב

יונתן מישרקי:  ברוך הבא, חבר הכנסת טייב

יונתן מישרקי:  אני פותח את ישיבת ועדת הבריאות הבוקר בנושא הצעת חוק הסדרת העיסוק במקצועות הבריאות (תיקון מס' 9) (פודולוג), התשפ"ד–2024

יונתן מישרקי:       ממש עכשיו הודיעו שנקבע מותו של אחד הפצועים מהפיגוע הבוקר במעלה אדומים

יונתן מישרקי:  אני מבקש לשלוח מכאן תנחומים למשפחה, וכמובן לאחל איחולי החלמה מהירה לפצועים הרבים

יונתן מישרקי:  בעניין הצעת החוק, היינו בסיום הדיון הקודם באמצע הקראה, והיועצת המשפטית גם כן תעדכן אותנו בסיכומים שהגיעו עם המשרד בשאלות שהועלו כאן לקראת סיום הדיון

יונתן מישרקי:  בבקשה

אילת וולברג: בנוסח המעודכן שהונח על שולחן הוועדה, אתם יכולים לראות בהדגשה בצהוב את כל התיקונים אחורנית שנדרשים

אילת וולברג:  תכף אני אסביר באילו סוגיות

אילת וולברג:  הגענו עד סעיף כ"ה, ואנחנו צריכים גם להקריא מסעיף קטן כ"ה והלאה

אילת וולברג:      בדיון הקודם שלחת אותי לבדוק עם משרד הבריאות את ההצעה של פרופ' יציב, שתהיה חצי שנה של עבודה בפיקוח בתנאים, שכל מי שיגיע יצטרך לעבור חצי שנה של עבודה בפיקוח, ובעצם בשיח מול משרד הבריאות, העליתי את השאלה מול פרופ' יציב האם נכון מבחינה מהותית שתהיה הוראה אחידה לגבי כולם, מבחינת התנאים של העבודה בפיקוח

אילת וולברג:  פרופ' יציב אולי יוכל אחר כך להגיד את דעתו ואת עמדתו בעניין, אבל הוא הסכים שצריך לאשר שיקול דעת, לבחון כל מקרה לגופו ולקבוע תנאים

יונתן מישרקי: שזה המצב היום

אילת וולברג: זה המצב היום, ואני אסביר

אילת וולברג:  הסברתי את זה כמה פעמים בדיונים הקודמים, ואני אחזור על זה בקצרה

אילת וולברג:  היום, לפי התוספת, יש תקופה של שנתיים וחצי ניסיון נדרש בסך הכך, כאשר מתוכם שישה חודשי עבודה בפיקוח

אילת וולברג:  יש תקנות שעודכנו בשנת 2018, תקנות הסדרת העיסוק במקצועות הבריאות, עבודה בפיקוח במקצועות הפודיאטריה והפודיאטריה הניתוחית, ובהן קבוע שאדם לא יבצע עבודה בפיקוח אלא אם כן קיבל מאת המנהל היתר לביצוע עבודה בפיקוח

אילת וולברג:  בהיתר הזה, מנהל רשאי להעניק למבקש היתר לתקופה כפי שיורה, ובתנאים שיקבע בהיתר

אילת וולברג:      כלומר, הוא יכול לקבוע תנאים בהיתר, בין השאר, לדוגמה, תנאים לעניין הפיקוח עצמו

אילת וולברג:  האם הוא יהיה פיקוח ישיר, איך הפיקוח ייעשה ומכיוון שהמסגרת החוקית כבר מאפשרת כיום את ההצעה של פרופ' יציב, הגענו להסכמה שלא נשנה את הנוסח הקיים חוץ מאת התקופה, וזה כבר על פי העמדה המקצועית שלו, שאפשר לקצר את התקופה משנתיים וחצי לשנה וחצי

יונתן מישרקי: זה הוסכם בדיון הקודם בין כל מי שישב סביב השולחן

אילת וולברג: וזה גם לגבי פודיאטר ופודיאטר מנתח כהוראת קבע

אילת וולברג:  תקופת הניסיון בעצם תקוצר לשנה וחצי

יונתן מישרקי: זאת אומרת, אנחנו מתקנים בחקיקה פה גם את חוק הפודיאטרים?     

אילת וולברג: עניין הפודולוגים מתבסס על התוספת על פרט 6 שרלוונטי לפודיאטרים, ולכן אנחנו מתקנים את פרט 6

אילת וולברג:  תכף אני אקריא את זה

אילת וולברג:  אנחנו מתקנים את פרט 6 וגם את פרט 7 לעניין פודיאטר מנתח

יונתן מישרקי: מצוין

יונתן מישרקי:  פרופ' יציב, אם הדברים מקובלים עליך כמו שהציגה אותם היועצת המשפטית, אז נמשיך

יונתן מישרקי:  היא פשוט תקרא את הסעיפים

פרופ' שאול יציב: היא הציגה את זה יותר טוב ממני

אילת וולברג: הכל מבוסס על העמדה המקצועית של פרופ' יציב

יונתן מישרקי: מצוין

יונתן מישרקי:  אם פרופ' יציב מאשר, נעבור לשלב ההקראה

אילת וולברג: דבר נוסף, עד עכשיו הנוסח כלל התייחסות לכך שפודולוג יוכל לבצע פעולות שפודיאטר רשאי לבצע למעט פעולות פולשניות על דרך השלילה, וחשבנו שנכון יותר לקבוע, עקב הערות שקיבלתי, מה הן פעולות לא פולשניות בתוספת כבר עכשיו ואנחנו נקריא אותן, נגיע לזה בעמוד 6, כך שתהיה הסכמה וכולם ידעו על אילו פעולות מדובר בדיוק

אילת וולברג:  את התוספת מבחינת המדרג הנורמטיבי ניתן לתקן בצו

אילת וולברג:  השר יכול לתקן בצו באישור ועדה, גם כן זה יהיה קבוע ונגיע לזה

יונתן מישרקי: הפעולות שאת הולכת להקריא זה מה שדיברנו עליו והקראנו מתוך האתר?     

אילת וולברג: כן, מש עם התאמות קלות, ואני אשמח שכשאני מקריאה שכולם יהיו קשובים ויראו שהדברים כוללים את הפעולות כולן, ושלא נשמט משהו

יונתן מישרקי: בואו נחדד את העניין

יונתן מישרקי:  אם יהיה צורך בהמשך לבצע שינוי באפשרויות ביצוע הפעולות של הפודולוג - - -     

אילת וולברג: הפעולות הפולשניות

יונתן מישרקי: - - - אנחנו נביא את זה, זאת אומרת, זה יהיה חייב להגיע עם צו לכאן

אילת וולברג: כן

אילת וולברג:  זה כמובן נתון להחלטתכם אם אתם רוצים שיהיה באישור ועדה

אביטל אגמון ברקוביץ: ביקשנו בלי אישור ועדה

יונתן מישרקי: בלי אישור?     

אביטל אגמון ברקוביץ: כן

פרופ' שאול יציב: חשבנו שכדאי בלי, כי זה מאריך את התקופה

יונתן מישרקי: זה מאריך את הפרוצדורה, אבל מצד שני אנחנו רוצים לפקח על העניין, כי אם לצורך כך תצטרכו או תבקשו להוריד סמכויות מהפודולוג והפודולוגים ירצו להשמיע את דעתם, שתהיה להם אפשרות לקיים את הדיון בפומבי

פרופ' שאול יציב: מבחינתי זה בסדר, פשוט - - -     

אביטל אגמון ברקוביץ: זה בדרך כלל מאריך את הפרוצדורה

יונתן מישרקי: זה מאריך, אבל אני אגיד לך איפה החשש שלהם - - -     

אביטל אגמון ברקוביץ: בקרב רופאים, כשאנחנו משנים מסלולי התמחות, אנחנו לא מגיעים לוועדה

אביטל אגמון ברקוביץ:  יש ועדה מייעצת, יש - - -     

יונתן מישרקי: אין בעיה אם אתה רוצה להוסיף להם סמכויות, אבל אם חלילה יהיה מצב שירצו לגרוע מהם סמכויות, אז לפחות לתת להם את המקום להשמיע את דעתם

יונתן מישרקי:  אפשר לקבוע, רק אם אנחנו גורעים, מביאים לוועדה, אבל אם משפרים את מעמדם - - -     

אביטל אגמון ברקוביץ: זה נתון לפרשנות

אביטל אגמון ברקוביץ:  מה זה "לגרוע"?     

יונתן מישרקי: להוריד אחד מהסעיפים שאנחנו מדברים פה

אביטל אגמון ברקוביץ: כן, אבל לפעמים אתה מוריד ומוסיף משהו אחר

אביטל אגמון ברקוביץ:      אני הכנסתי את זה לנוסח בדומה לעמית רופא, גם כן יש פה תוספת בחוק הסדרת העיסוק ושם זה באישור ועדה, ואת הפעולות שעמית רופא אינו רשאי - - - אבל מבחינתי מה שתחליטו

אביטל אגמון ברקוביץ: אני רוצה לציין שבעמית רופא - - -     

יונתן מישרקי: לא אמרת את השם שלך

אביטל אגמון ברקוביץ: אביטל אגמון מהלשכה המשפטית, משרד הבריאות

אביטל אגמון ברקוביץ:  בעמית רופא זה שונה, כי פוטנציאל הנזק לבריאות הציבור גדול הרבה יותר מאשר פודולוג, כבודו במקומו מונח

אביטל אגמון ברקוביץ:  לא חלילה כדי להפחית מערכם, אבל להגיע לוועדה ולהוסיף עוד פעולה, לוקח הרבה יותר זמן

אביטל אגמון ברקוביץ:  לדעתי זה יהיה פחות טוב להם

יוסף טייב: תלוי מי יו"ר הוועדה

אביטל אגמון ברקוביץ: לכולם יש כוונות טובות

יונתן מישרקי: כן?     

שי סומך: שי סומך ממשרד המשפטים

שי סומך:  אני מזכיר שבקריאה של פעולות צריך אישור של ועדה

שי סומך:  מבחינת חופש העיסוק זה דבר נכון

אביטל אגמון ברקוביץ: אבל גם לרופאים יש - - -     

יונתן מישרקי: בואו נגיע לשלב ההקראה

יונתן מישרקי:  עוד מעט נדון בזה

אילת וולברג: אני אתחיל בעמוד הראשון

אילת וולברג:  נעבור קודם כל על כל התיקונים ועל ההתאמות הנדרשים בנוסח שכבר הקראנו, ואז נעבור להקריא את הנוסח שעוד לא הגענו אליו

אילת וולברג:  התיקון הראשון נמצא בעמוד 1 בסעיף קטן (כג)(1) – "המנהל רשאי להעניק תעודה בפודיאטריה המוגבלת לפעולות בפודיאטריה שאינן כוללות טיפול פולשני והרדמה מקומית בכף הרגל, המנויות בתוספת החמישית" – אותה נקריא אחר כך, ובהתאם הקיצור משתנה ל"(להלן – פעולות לא פולשניות)"

אילת וולברג:  זה התיקון הראשון

אילת וולברג:      התיקון השני, בדיון הקודם הוועדה החליטה לא למחוק את הוראות פסקה 3, שהיא עכשיו פסקה 4, לגבי חצי השנה הנוספת שהמנהל רשאי לדרוש, ולכן פה צריך גם להוסיף את השורה הזאת

אילת וולברג:  מחקנו אותה בדיונים הקודמים, וצריך להחזיר אותה, "ושהתקיימו בה הוראות פסקה (4) לעניין עיסוק בפודיאטריה, אם המנהל הורה כי עליו לעמוד בתנאי זה"

אילת וולברג:  זה למקרים חריגים

יונתן מישרקי: דיברנו על כך שזה רק במצב חריג, שהמנהל מזהה שהניסיון שהוא עשה לא מספיק מקצועי

יונתן מישרקי:  אני מרגיע אתכם שלא מדובר באירוע שחוזר על עצמו או משהו בסגנון, אלא רק במקרים שבהם חוות הדעת של המפקח תהיה שאותו פודולוג לא יודע לעשות את עבודתו

יונתן מישרקי:  בבקשה

אילת וולברג: אני מקריאה, עדיין בעמוד הראשון

אילת וולברג:  (כג)(1)(ב), לתיקון של התוספת בפסקה (3)

אילת וולברג:  בפסקת משנה (א) שיניתי קצת את הנוסח – אחרי "שקבע המנהל בתקנות", יקראו "שאין פעולות לא פולשניות";" כך שלעניין הניסיון בחו"ל, "עיסוק כדין במדינת חוץ, בכל הפעולות שקבע המנהל בתקנות שהן פעולות לא פולשניות לאחר קבלת הרישיון"

יונתן מישרקי: זה טכני

יונתן מישרקי:  נכון?     

אילת וולברג: כן, זה טכני בגלל השינוי מ"פעולות פולשניות" ל"פעולות לא פולשניות"

יונתן מישרקי: בסדר

אילת וולברג: מכיוון שהעברנו את הפעולות המותרות ואת הפעולות הלא פולשניות לתוספת, זה מייתר את הצורך של המנהל לפרסם באתר האינטרנט את רשימת הפעולות

יונתן מישרקי: ממש רואים את זה בתוך החוק, נכון?     

אילת וולברג: כן, ולכן אני מציעה למחוק את פסקה (2) של הפרסום באתר האינטרנט

יונתן מישרקי: למה לא גם וגם?      

אילת וולברג: האמת שאפשר - - -     

יונתן מישרקי: אין בעיה עם זה, נכון? שי, בנושא פרסום הסמכויות שיש לפודולוג, היועצת המשפטית מציעה למחוק את סעיף (2) בעמוד 2

אילת וולברג: פרסום באתר האינטרנט

יונתן מישרקי: אולי להשאיר גם בחקיקה וגם בפרסום?     

פרופ' שאול יציב: זה מיותר, למרות שאין שום איסור לפרסום באינטרנט - - -     

יונתן מישרקי: בכל מקרה זה נמצא באינטרנט

פרופ' שאול יציב: אין שום איסור

פרופ' שאול יציב:  באתר משרד הבריאות אנחנו מפרסמים גם בלי - - -     

יונתן מישרקי: בלי חובה

אילת וולברג: הייתה חשיבות להכניס את זה כשלא הייתה לנו רשימה של פעולות

אילת וולברג:  עכשיו כשיש רשימה - - -     

פרופ' שאול יציב: היתרון הוא שאנשים רגילים בדרך כלל לא מסתכלים בחוק, אלא באתר, ואם הם רוצים לדעת, זה פשוט יותר נגיש

יונתן מישרקי: לכן אני אומר, אולי נשאיר את זה

אביטל אגמון ברקוביץ: לא כדאי להשאיר חובה

פרופ' שאול יציב: לא הייתי מחייב

אביטל אגמון ברקוביץ: זה מיותר, ברגע שזה נמצא, זה מפורסם

קריאה: זה קיים בתוספת, אנחנו מסתפקים בזה

פרופ' שאול יציב: לא הייתי

יונתן מישרקי: מאה אחוז

יונתן מישרקי:  בואו נתקדם

אילת וולברג: מחקתי את פסקה (2) בעמוד 2 – "המנהל פרסם באתר האינטרנט של משרד הבריאות את הפעולות המותרות

אילת וולברג: " – הפסקה הזו נמחקה מהנוסח

אילת וולברג:  במקומה פסקה (2), "הסמכות לשר לתקן את התוספת"

יונתן מישרקי: כאן המשרד מתנגד?     

אביטל אגמון ברקוביץ: כן, אנחנו חושבים שלא צריך ועדה בשביל שינוי של צו

פרופ' שאול יציב: אני נמצא במועצה המדעית

פרופ' שאול יציב:  מדובר ברפואה, יש איגודים שבכל שתיים, שלוש, ארבע שנים משנים את הסילבוס של ההתמחות במקצוע מסוים, ותאמינו לי, השינויים לפעמים נניח מקצרים בחצי שנה, מוסיפים שנה, מכניסים תוספת

פרופ' שאול יציב:  אלה דברים מקצועיים שבעצם בדרך כלל נעשים לטובת המקצוע, כי דברים משתנים

פרופ' שאול יציב:      חיכו לזה עשר שנים

פרופ' שאול יציב:  בכל פעם שנרצה לעשות שינוי קטן, אפשר להתייעץ עם יושב-הראש, ובמקרים מסוימים של נושא מאוד עקרוני אולי להביא את זה, אבל לא לעשות את זה באופן - - -     

אביטל אגמון ברקוביץ: גורף

יונתן מישרקי: מתי השתנו הסמכויות של הפודולוג בשנים האחרונות?     

פרופ' שאול יציב: למשל - - - הפודיאטרי

פרופ' שאול יציב:  חוץ מהשינוי הזה שעשינו עכשיו, כבר עברו עשר שנים ואף אחד לא שינה שום דבר

פרופ' שאול יציב:  לכן אני אומר - - -     

אילת וולברג: גם הרשימה עצמה מ-2008 אני חושבת

פרופ' שאול יציב: אני אומר שהסיכוי הוא קטן, ובכל זאת, אין לי שום דבר נגד דיון בוועדה

פרופ' שאול יציב:  על כל סעיף קטן יהיה ויכוח של - - -     

יונתן מישרקי: בואו נסכם שרק גריעה תגיע לוועדה, כמו שהציע שי סומך

יונתן מישרקי:  אם אתה רוצה לגרוע מהסמכויות

יונתן מישרקי:  כל הוספה או שינוי יהיו בשיקול דעתכם

אביטל אגמון ברקוביץ: כן, אבל זה נתון לפרשנות

יונתן מישרקי: בסדר

יוסף טייב: כל פעולה שירצו להוריד - - - אני חושב שנכון שהיא תגיע לוועדה

יונתן מישרקי: הם צריכים שיהיה להם מקום לדיון פומבי בעניין

אילת וולברג: אני באמת שואלת

אילת וולברג:  אני רואה שהתקנות של הפודיאטרים לא תוקנו מעולם מ-2018

אילת וולברג:  הרשימה של הפעולות של הפודיאטרים היא מ-2018, ועל הרשימה של הפעולות שאני קיבלתי כתוב "2008"

אילת וולברג:  אני מבינה שמאז זה לא השתנה

אילת וולברג:  רציתי לשאול אם זה לא משהו שמשתנה לעתים קרובות, כי אם כך, ממילא לא מסובך להגיע לוועדה

פרופ' שאול יציב: אולי כמו שאתה מציע, רק אם רוצים לגרוע

יונתן מישרקי: בסדר

אילת וולברג: אני מעדיפה שזה יהיה או באישור ועדה או לא באישור ועדה, כי אם לא - - -     

יונתן מישרקי: ימצאו את הנוסח

יונתן מישרקי:  אנחנו גם מבקשים לשמור על הפודיאטרים - - -     

אביטל אגמון ברקוביץ: תקנות של פעולות חריגות של רופאים הן גם באישור ועדה, ואלה פעולות רציניות מאוד

אילת וולברג: יש לך דוגמה לתקנות בתחום הרפואה שרק במקרה של גריעה מגיעות לוועדה?     

פרופ' שאול יציב: במקצועות שבהם הסיכונים הרבה יותר גדולים, אין צורך באישור ועדה

פרופ' שאול יציב:  אם אתם חושבים שפודולוגיה זה מקצוע שכל שינוי הכי קטן בו צריך להביא לאישור ועדה, כי הוא יותר מסכן את בריאות הציבור, בבקשה

פרופ' שאול יציב:  אבל אני אומר לכם שלא ברפואה ולא באישור ועדת חריגים לגבי מקצועות, אף פעם לא מבקשים אישור ועדה

פרופ' שאול יציב:  זה לא "ייהרג ואל יעבור", זה לא עניין עקרוני כל כך, ולדעתי זה מיותר

שי סומך: פרופ' יציב, אם תתקנו את הרשימה הזו, תצטרכו לתקן גם את הרשימה של הפודיאטרים, של ייחוד הפעולות

שי סומך:  זו אותה רשימה

שי סומך:  נכון?      

אביטל אגמון ברקוביץ: זו לא אותה רשימה

פרופ' שאול יציב: זו לא אותה רשימה, למעט כל מיני פעולות - - -     

שי סומך: לא, אבל מה שכן - - -     

פרופ' שאול יציב: מה שכן

פרופ' שאול יציב:  אבל מדברים כאן על מה שלא

שי סומך: הרשימה של הפודיאטרים היא באישור ועדה קרואה היום

שי סומך:  זאת אומרת, תצטרכו לתקן גם אותה

אביטל אגמון ברקוביץ: אבל אנחנו מדברים על הפעולות האחרות של הפודולוגים

שי סומך: אבל אם תתקנו את הפודולוגים, לא תתקנו גם את הפודיאטרים?     

אביטל אגמון ברקוביץ: לא

אביטל אגמון ברקוביץ:  למה?     

קריאה: כבר לא, כי יש תוספת עכשיו

שי סומך: אבל אומרים שמה שפודולוג יכול לעשות - - -     

פרופ' שאול יציב: אולי נשאיר שנתיים וחצי במקום שנה וחצי? כי אצל הפודיאטרים כתוב שנתיים וחצי

שי סומך: מה זה קשור בכלל?     

פרופ' שאול יציב: זה קשור, כי לא כל דבר שכתוב זה בהכרח הכי טוב לעשות

פרופ' שאול יציב:  אז כתבו שנתיים וחצי, ועכשיו - - - זה קשור, כי שינינו לגבי מה שהיה בפודיאטרים

שי סומך: הבנתי

שי סומך:  בסדר, נעשה את זה

פרופ' שאול יציב: זה לא עקרוני כל כך, אבל אני לא מבין את ההחמרה - - -     

יונתן מישרקי: דווקא לגבי פודולוגים?     

פרופ' שאול יציב: לגבי פודולוגים לעומת רופאים, לעומת אחיות

אילת וולברג: הרשימה של הפודיאטרים לדוגמה, של התקנות, היא כן באישור ועדה

אילת וולברג:  אתם כן מגיעים לוועדה בשביל לתקן את הפעולות המותרות של הפודיאטרים

אילת וולברג:  אז מה ההבדל?     

יונתן מישרקי: למה שלא יהיה אותו הדבר כמו פודיאטרים?     

אביטל אגמון ברקוביץ: קודם כל כי זה לא פודיאטרים

יונתן מישרקי: לא מנסים לעשות פה - - - ראייה הוליסטית

אסתר בלום: - - - פעם אחת אנחנו כן צמודים אליהם, פעם אחת אנחנו לא צמודים אליהם, צריך אותו הגיון מנחה

אסתר בלום:  רשימת הפעולות היא בעצם מה שעושה את החוק - - -     

אביטל אגמון ברקוביץ: אנחנו לא נתעקש על זה

אביטל אגמון ברקוביץ:  הסברנו את העמדה שלנו

פרופ' שאול יציב: זה לא - - -     

יונתן מישרקי: אמרת שזה לא "ייהרג ואל יעבור"

אביטל אגמון ברקוביץ: יש דברים גרועים יותר

פרופ' שאול יציב: זה חריג לגמרי לגבי מקצועות רפואיים אחרים, שהסיכון בהם פי כמה וכמה יותר גדול

פרופ' שאול יציב:  צריך להיות מודעים לכך

אביטל אגמון ברקוביץ: חשוב להגיד את זה, כי יש ועדה לפעולות חריגות אצל רופאים, ואנחנו לא מגיעים אליה

אביטל אגמון ברקוביץ:  אלה פעולות הרבה יותר - - -     

אילת וולברג: זה לא בהכרח - - -     

אביטל אגמון ברקוביץ: אם זה היה כל כך קריטי, היו משנים את זה והיינו מגיעים לוועדה

פרופ' שאול יציב: "העזנו" לשנות אצל הפודיאטרים משנתיים לשנה וחצי ופה אנחנו לא מעיזים, בגלל שכתוב "פודיאטרים"

פרופ' שאול יציב:  זו הסיבה

אילת וולברג: אביטל, תקנות כשירויות לביצוע פעולות חריגות, אני רואה שהן גם כן באישור שר הבריאות ובאישור ועדת העבודה, הרווחה והבריאות של הכנסת

אביטל אגמון ברקוביץ: תקנות כשירויות לביצוע פעולות חריגות זה בלי ועדה

אילת וולברג: זה מופיע פה ברישא

שי סומך: לא, רק כשזה בבית החולה

אביטל אגמון ברקוביץ: את מדברת על משהו אחר

אביטל אגמון ברקוביץ:  התקנות השותפות, אנחנו עושים את זה פעמיים בשנה, וזה בלי ועדה

אביטל אגמון ברקוביץ:  לא נורא, הכל בסדר

אילת וולברג: יש לפי סעיף - - -     

אביטל אגמון ברקוביץ: אמרנו את העמדה שלנו, הכל בסדר

פרופ' שאול יציב: חבל לבזבז את הזמן על זה

פרופ' שאול יציב:  אני רק רוצה שתהיו מודעים לזה שמתעקשים על משהו שהוא לא קיים לגבי מקצועות הרבה יותר בעייתיים

יונתן מישרקי: אנחנו משאירים את זה, ברשותך

יונתן מישרקי:  תודה

יונתן מישרקי:  בואו נתקדם

אילת וולברג: בעמוד 3 גם כן בסעיף קטן (ב)(1), לגבי הכרה במוסד ובתוכניות הלימודים, ההכרה תהיה אף אם תוכנית הלימודים או אף אם בתוכנית הלימודים נכללות רק פעולות לא פולשניות

אילת וולברג:  זו גם התאמה של הנוסח, יותר טכנית

יונתן מישרקי: בסדר

יונתן מישרקי:  הלאה

אילת וולברג: בעמוד 4 בפסקה (4)(א) גם כן, "המבקש לא יקבל תעודה לפי סעיף קטן זה אלא לאחר שעסק בפודיאטריה בהיקף ניכר, בפעולות לא פולשניות

אילת וולברג: "

אילת וולברג:  גם כן התאמה של הנוסח, ובהמשך הפסקה גם כן, "לשם כך רשאי המנהל להעניק תעודה זמנית בפודיאטריה, המוגבלת לפעולות לא פולשניות

אילת וולברג: "

יונתן מישרקי: הלאה

יונתן מישרקי:  5

אילת וולברג: כן

אילת וולברג:  זה תיקון קטן

אילת וולברג:  מפני ששר הבריאות כבר מוגדר בחוק,  אין צורך לכתוב "שר הבריאות", אלא רק "השר"

אילת וולברג:  בעמוד 5 בפסקה (6), פה אני רוצה שהפודולוגים יקשיבו, כי בדיון הקודם היה חשוב להם איך זה ייכתב

אילת וולברג:  עכשיו שיניתי את זה בהתאם לנוסח של הפעולות הלא פולשניות

אילת וולברג:          סעיף קטן (כד) – "מי שעסק בפודיאטריה בישראל, בפעולות לא פולשניות, בהיקף ניכר, במשך חמש שנים לפחות ערב יום התחילה

אילת וולברג: " גם כאן זה תיקון של נוסח בעקבות המעבר מפעולות פולשניות לפעולות לא פולשניות

אילת וולברג:  נמשיך להקריא את סעיף קטן (כה) - - -     

יונתן מישרקי: מהנקודה האחרונה

אילת וולברג: כן

אילת וולברג:  עסקנו בסעיף קטן (כד) במצב, של מי שהיו לו חמש שנים לפחות ניסיון ערב יום התחילה

אילת וולברג:  סעיף קטן (כה) עוסק במי שעסק בפודיאטריה בישראל ערב יום התחילה, ומתקיימים בו למעשה כל תנאי הכשירות, כולל דרישת הניסיון ועבודה בפיקוח

אילת וולברג:  הוא לא יצטרך לעבור בחינה

אילת וולברג:  רציתי לשאול מבחינה עובדתית בשטח, האם יש כיום פודולוגים שביצעו עבודה בפיקוח במשך חצי שנה?     

קריאה: כן

אילת וולברג: רציתי לבדוק שההוראה הזאת לא ריקה מהבחינה הזאת, שיש היום מי שכבר עומדים בתנאי הזה ויכנסו תחת סעיף קטן (כה)

אילת וולברג:  זה סעיף מקביל לסעיף קטן (יג) שהיה לגבי הפודיאטרים, הוראת מעבר

אסתר בלום: את יכולה לחדד בבקשה את ההבדל בין (כד) ל-(כה)?     

אילת וולברג: כן

אילת וולברג:  (כד) עוסק במי שיש לו חמש שנות ניסיון ערב יום התחילה בישראל, והוא מניח להנחת דעתו של המנהל ידע וניסיון בעיסוק הזה, אז בעצם מוותרת לו על העבודה בפיקוח ומביאים בחשבון גם עבודה שקדמה לחמש שנים לפני יום הגשת הבקשה שלו

אילת וולברג:  ב-(כה), מי שכבר התקיימו לו התנאים האלה של הניסיון, הוא עבד בפיקוח וכל מה שחסר לו זו רק הבחינה שמופיעה בפסקה (4) בפרט 6

אילת וולברג:  אם הוא מגיש בקשה בתוך 12 חודשים, הוא יקבל תעודה או זכאי לקבל תעודה, גם אם הוא לא עובר בחינה

אסתר בלום: וב-(כד) הוא צריך לעבור בחינה?     

אילת וולברג: גם לא

אילת וולברג:  צודקת

אילת וולברג:  גם בחינה וגם יש לו הקלה בתנאי הניסיון

אילת וולברג:  אני אקריא את סעיף קטן (כה) –         "ומתקיימים בו כל התנאים כאמור בסעיף קטן (כג)(1)" – כלומר כל תנאי הכשירות, "למעט התנאי האמור בפרט 6(4) שבתוספת הראשונה" – שזו הבחינה

אילת וולברג:          "ומתקיימים בו כל התנאים כאמור בסעיף קטן (כג)(1), למעט פרט 6(3) ו-(4) שבתוספת הראשונה" – אני אעצור ואסביר, כלומר מתקיימים בו כל התנאים למעט התנאי של הניסיון והתנאי של הבחינה

אילת וולברג:  כאן מדובר על מישהו שעדיין אין לו חמש שנות ניסיון, כי אם היו לו חמש שנות ניסיון ערב יום התחילה, הוא היה נכנס להוראת המעבר של סעיף קטן (כד)

אילת וולברג:      המטרה היא להבנתי שיש לו 36 חודשים להשלים את תנאי הניסיון הנדרשים לפי ההסדר החדש, ואז למעשה הוא יוכל לקבל את התעודה, וכדי לא לפגוע בו בזמן הזה, מכיוון שכבר היה לו ניסיון והוא כבר עסק בפודיאטריה בישראל ערב יום התחילה, הוא יקבל את התעודה הזמנית הזו למשך 36 חודשים

אילת וולברג:      אני גם מבינה שאם הוא יזדרז וישלים את דרישת הניסיון, את העבודה בפיקוח, ייתכן שהוא ייכנס בגדר סעיף קטן (כה) ויוכל להגיש בקשה

אילת וולברג:  הרי יש לו 12 חודשים לעשות זאת

אילת וולברג:  אם חסרים לו לדוגמה רק שישה חודשים של עבודה בפיקוח, והוא יזדרז וישלים את העבודה בפיקוח וגם יש לו תעודה זמנית, הוא יוכל בעצם לקבל תעודה קבועה לפי סעיף קטן (כה)

אילת וולברג:  זה דורש למעשה ממשרד הבריאות לתת תעודות זמניות במהירות האפשרית, כדי שיוכלו להשלים את דרישות הניסיון כמה שיותר מהר

יונתן מישרקי: הנוסח מופיע כך בחוקים – האחרים, נכון?     

אילת וולברג: כן

אילת וולברג:  בסעיף קטן (יד) לגבי הפודיאטרים

אילת וולברג:  יש הוראה מקבילה

יונתן מישרקי: מאה אחוז

אילת וולברג: מה שחשוב בסעיף הזה הוא שמשרד הבריאות - - -     

יונתן מישרקי: שולט על בריאות הציבור בסופו של דבר

אילת וולברג: כן

אילת וולברג:  הוא נותן תעודה זמנית שהוא יכול לקבוע בה תנאים ויבחנו כל מקרה לגופו, אבל כן חשוב שייתנו את התעודות האלה במהירות האפשרית כדי שבעצם יוכלו להשלים כמה שיותר את תנאי הניסיון ולהיכנס לעסק

פרופ' שאול יציב: אנחנו נקבל כל דבר

יונתן מישרקי: כן, אני מסכים

אסתר בלום: שאלה לחידוד, מי שכיום נגיד עובד בבית חולים או בקופת חולים תחת פיקוח, לאיזה סעיף הוא נכנס, במידה שהוא לא השלים חמש שנים? הוא כן יכול להוכיח את הפיקוח שעבר עד עכשיו?     

אילת וולברג: אם הוא לא סיים חמש שנים, אבל עבד חצי שנה בפיקוח?      

אסתר בלום: בדיוק, הוא עובד בתוך קופת חולים או בית חולים כרגע

אילת וולברג: הוא צריך להשלים עוד את תקופת הניסיון, או שהוא סיים את כולה? אם הוא השלים את כל תקופת הניסיון - - -     

אסתר בלום: הוא נגיד עובד כבר שנתיים בקופת חולים

אילת וולברג: אם הוא השלים את כל תקופת הניסיון הנדרשת לפי ההסדר המוצע, הוא נכנס ב-(כה), כי הוא השלים בעצם את תקופת הניסיון כולל עבודה בפיקוח, ומה שחסרה לו זו רק הבחינה

אילת וולברג:  אם הוא מגיש בקשה תוך 12 חודשים, הוא אמור לקבל תעודה

אסתר בלום: זה אומר שאפשר להכיר לו רטרואקטיבית בתקופת הניסיון?     

אילת וולברג: מתקיימים בו בעצם כל התנאים כאמור בסעיף קטן (כג)(1)

אילת וולברג:  זאת אומרת, אם הוא ביצע עבודה בפיקוח, וזה הרעיון - - -     

פרופ' שאול יציב: אם הוכח שזה באמת בפיקוח

אסתר בלום: כן

אסתר בלום:  הם מדברים על קופות חולים או בתי חולים

אילת וולברג: אני עוברת לעמוד 6

אילת וולברג:  התיקון המוצע פה בסעיף (3), תיקון חדש, הוא קיצור תקופת הניסיון הנדרשת משנתיים וחצי לשנה וחצי

אילת וולברג:  אני אקריא בפרט 6 את פסקה (3)

אילת וולברג:  הרישא אומרת כך, "עיסוק בפודיאטריה בהתאם להוראות משנה (א) או (ב) או שתיהן במשך שנתיים וחצי בסך הכל, מתוכן לפחות שישה חודשים בעבודה כאמור בפסקת משנה (ב), שהיא עבודה בפיקוח"

אילת וולברג:  כאן פרופ' יציב הציג את עמדתו המקצועית, שלא נדרשות שנתיים וחצי סך הכל של ניסיון כולל העבודה בפיקוח, אלא שנה וחצי, ומוצע לתקן את זה הן לגבי פודיאטרים, הן לגבי פודיאטרים מנתחים, וכמובן שזה יחול גם בעניין הפודולוגים

יונתן מישרקי: בשורה טובה

אילת וולברג: אתה רוצה להסביר משהו בהקשר הזה?     

יונתן מישרקי: הוא אמר שאת ניסחת את זה הכי טוב שיכול להיות

פרופ' שאול יציב: כן

אילת וולברג: מאחר שזה עניין מקצועי, אז רציתי לשמוע את פרופ' יציב בעניין

אילת וולברג:  זה לא תיקון משפטי שלי, אלא תיקון מקצועי, והכנסתי את זה בהתאם לנוסח שפרופ' יציב ביקש

אילת וולברג:          פרט 7(5) זה הפרט שנוגע לפודיאטרים מנתחים, כאשר כאמור מתוך השנה וחצי – חצי שנה עבודה בפיקוח לגבי כולם

אילת וולברג:          שהן למעשה הפעולות שפודולוג יהיה רשאי לבצע

יונתן מישרקי: זה מועתק אחד לאחד ממה שהקראנו?     

אילת וולברג: יש פה שינויים

אילת וולברג:  הייתי מוותרת על ההקראה אם היה אפשר, כי הקראנו את זה

יונתן מישרקי: אני לא רוצה שתוותרי

יונתן מישרקי:  רק להבין מה - - -     

אילת וולברג: לקחתי - - -     

קריאה: אין לנו נוסח אחרון

אילת וולברג: רגע, יש אצלי גם נוסח שהקראתי בדיון הקודם, גם תקנות, ואנחנו נקריא ונעשה השוואה

אילת וולברג:  יש לי עוד תיקונים קטנים למה שכתוב בנוסח שבפניכם

פרופ' שאול יציב: היו תיקונים מינוריים

אילת וולברג: מינוריים מאוד

אילת וולברג:  אפשר - - -     

יונתן מישרקי: תשימו לב ותהיו מרוכזות אם אפשר

אילת וולברג:  זה מופיע כיום אחד לאחד בתקנה (2)(א)(1) לתקנות הרופאים לפעולות המותרות לפודיאטר ולפודיאטר מנתח, התש"ח 2018

אילת וולברג:  תעצרו אותי אם יש איזשהן הערות

אילת וולברג:  אני פשוט אקריא ברצף

אילת וולברג:          זה מופיע גם כן בתקנת משנה (2)(א), (2) ו-(3), למעט הוצאת ציפורן, שזה אני מבינה שהפודולוגים לא יהיו רשאים לעשות

אילת וולברג:  זה מופיע לגבי הפודיאטרים

אילת וולברג:          תיקנתי

אילת וולברג:  זה עניין של נוסח, אבל קיבלתי הערה מפרופ' יציב שאין צורך לציין "בתנאי שאינה עם פיוגניק גרנולומה"

פרופ' שאול יציב: זה פירוט מקצועי לא מחייב, זאת אומרת, לא נכנסים לפרטים מבחינה - - -      

יונתן מישרקי: הפוך, זה גם פותח - - - תשאיר

יונתן מישרקי:  מאה אחוז

פרופ' שאול יציב: זה נותן קצת גמישות לעניין

יונתן מישרקי: מאה אחוז, הלאה

אילת וולברג: פה ב-(5) כתוב "ביצוע והתאמת מדרסים"

אילת וולברג:  בתקנות אני רואה בתקנה (2)(א)(6) שכתוב רק "התאמת מדרסים"

יונתן מישרקי: פה כתוב במה שפורסם "ביצוע והתאמת מדרסים" שזה - - -      

אילת וולברג: כן, אבל בתקנות לגבי הפודיאטרים כתוב רק התאמת מדרסים

אילת וולברג:  השאלה היא האם צריך את המילה "ביצוע" גם או - - -      

פרופ' שאול יציב: אמרנו שאין צורך

פרופ' שאול יציב:  מה שכתוב בפודיאטרים יהיה כתוב גם פה

אילת וולברג: אוקיי, אז אני מורידה את המילה "ביצוע"

אילת וולברג:  נשארנו עם –         אני לא רואה שזה מופיע לגבי הפודיאטרים וגם לא מופיע בתקנות

אילת וולברג:  האם יש צורך לציין את הפעולה הזאת?     

אריאל קלנר: יש צורך, ואני אסביר למה

אריאל קלנר:  נפתחו בתי ספר בארץ ללא פיקוח ומלמדים אנשים, עוסקים בזה אנשים שלא מבינים דבר, וזו סכנה לבריאות הציבור

אריאל קלנר:  אני רוצה שזה כן ייכנס

שי סומך: אבל זה לא ייחוד פעולה

שי סומך:  ייחוד פעולה זה רק לפי סעיף (5)

אריאל קלנר: זה מאוד חשוב לנו

אילת וולברג: נכון, זה לא ייחוד פעולה

אילת וולברג:  אמרנו שהפעולות הלא פולשניות הן פעולות בפודיאטריה שאינן כוללות טיפול פולשני והרדמה מקומית בכף הרגל

אילת וולברג:  אם זו לא פעולה בפודיאטריה - - -     

אריאל קלנר: גם הפודיאטרים עושים את זה

אילת וולברג: כן, אבל פעולות בפודיאטריה הותרו לפודיאטרים בתקנות

אריאל קלנר: זה פותח דלת לכל החובבנים שעוסקים בכך ללא פיקוח

פרופ' שאול יציב: הנושא הזה הוסכם בזמנו, הרי הרשימה הזאת לא צמחה ככה

פרופ' שאול יציב:  זאת רשימה שנידונה עם הפודיאטרים ביחד והגיעו להסכמות האלה

אילת וולברג: היום פודיאטר רשאי לבצע אורתופלסטיקה ואורטונקסיה?     

פרופ' שאול יציב: כן

אילת וולברג: איפה זה נכנס בתקנות?     

פרופ' שאול יציב: זה לא מוזכר שם - - -     

אריאל קלנר: כי הוא שכח - - -     

אילת וולברג: כן, אבל חשובים החידוד והסדר בחקיקה

אילת וולברג:  אמרנו שהפעולות הלא פולשניות הן פעולות שלפודיאטר מותר לבצע, והן לא כוללות טיפול פולשני

אילת וולברג:  אני רוצה לראות אם אפשר לקרוא את זה דרך - - - אין לי התנגדות מהותית

אריאל קלנר: זה מהותי מבחינתי

יונתן מישרקי: לא הבנת את השאלה

יונתן מישרקי:  היא אומרת "בוא נכניס את זה, רק על מה אני נשענת בחוק הפודיאטרים כדי שפה זה יהיה מונח?"     

יוסף טייב: ברגע שתכתוב את זה פה ומשהו לא מופיע, יחשבו ששם אסור

יונתן מישרקי: כן

יונתן מישרקי:  יש משהו בחוק הפודיאטרים שאפשר להישען עליו ולהגיד שזה נכלל בתוכו?     

אילת וולברג: בתקנות

אריאל קלנר: הוא שכח להכניס, זה הכל

אריאל קלנר:  חשבנו - - -     

יונתן מישרקי: יש משהו אחר בתקנות של הפודיאטרים שאפשר להכניס כחלק מפעולות שהוא מורשה לעשות? זו השאלה

אריאל קלנר: זו לא פעולה פולשנית, לכן - - -      

אילת וולברג: חשוב לי לציין שבהסדר הזה אנחנו נשענים על הפעולות שמותרות לפודיאטרים, ומציינים מתוכן את הפעולות שבהתאם - - -     

אסתר בלום: האם כמו שעשית תיקון לתוספת של שנתיים וחצי לשנה וחצי לחוק הפודיאטריה, ניתן להוסיף את זה כאן?     

אילת וולברג: לצערי לא, מפני שהפעולות של הפודיאטרים הן לפי פקודת הרופאים וההליך שלהן שונה

אילת וולברג:  זו חקיקת משנה, ובחקיקה ראשית אנחנו לא מתקנים חקיקת משנה

יונתן מישרקי: אורתופלסטיקה נכנסת כאן באחד הסעיפים בתקנות של הפודיאטרים? מה זה אומר?     

אסתר בלום: אביזרים, מכשירים רפואיים - - -     

אריאל קלנר: שלאט לאט אנחנו עדים לכך שאנשים לא מקצועיים עוסקים בהם

יונתן מישרקי: האם זה לא נכנס למשל בסעיף שנקרא "הטריה של כף רגל סוכרתית"?     

אריאל קלנר: לא

יוסף טייב: על סמך מה הפודיאטר היום כן עושה את זה?     

שי סומך: כי זה לא אסור

אריאל קלנר: אורטונקסיה מתאימה לציפורן החודרנית

אריאל קלנר:  את זה אפשר להכניס בסעיף של ציפורן - - -     

יונתן מישרקי: בבקשה, שי

שי סומך: יש ייחוד פעולות לפודיאטר, זאת אומרת שרק פודיאטר יכול לעשות בתקנות לפי סעיף (5), ובזה אנחנו לא נוגעים

שי סומך:  אם לא מגבילים את חופש העיסוק, כל אחד יכול לעסוק בזה

שי סומך:  יכול להיות שנכון להגביל ולתקן את התקנות, אבל כרגע כולם יכולים לעשות את זה, גם פודולוגים וגם מי שהוא לא פודולוג, ואין טעם להכניס את זה בחוק

שי סומך:  המחוקק לא הגביל את הפעולה הזאת ולכן זה מיותר - - -     

יונתן מישרקי: מאה אחוז

יונתן מישרקי:  תורידו את זה ותשאירו - - -     

אסתר בלום: איך אפשר לתקן את זה?     

יונתן מישרקי: אתה לא יכול להסדיר את זה אגב החוק שאנחנו נשענים עליו

יונתן מישרקי:  זה בלתי אפשרי

אריאל קלנר: אפשר לחבר אורטונקסיה לציפורן חודרנית ולהוסיף מניעת ציפורן חודרנית בסעיף הזה

יונתן מישרקי: זאת אומרת שכתוב בפודיאטרים "טיפול בציפורן או בפתולוגיות בציפורן, לרבות טיפול בעיוות בציפורן"

יונתן מישרקי:  בתוך זה נכנס העולם של האורתופלסטיקה?     

אריאל קלנר: אורטונקסיה

אילת וולברג: אנחנו צריכים לשמוע גם את משרד הבריאות, כי לי אין ידע מקצועי לדעת אם זה נכלל או לא

פרופ' שאול יציב: אני חושב שאם אנחנו רוצים להשאיר את זה, צריך להתייעץ מקצועית עם הפודיאטרים

פרופ' שאול יציב:  אני מוכרח להגיד שגם אני, שמכיר את המקצוע, לא יכול להגיד למה זה לא הוכנס אצל הפודיאטרים

פרופ' שאול יציב:  יכול להיות שפשוט זו הייתה טעות, ומצד שני אי אפשר להשאיר את זה ככה - - -     

יונתן מישרקי: אני מבקש שדניאל וייס יעלה בזום, עוד כמה דקות ישיגו אותו

יונתן מישרקי:  בינתיים בואו נתקדם עם שאר הרשימה

יונתן מישרקי:  נשאיר את זה בסימן שאלה

אילת וולברג: אני ממשיכה להקריא את פרט (7)

אילת וולברג:  אני משנה מעט את הנוסח

אילת וולברג:  אני רוצה להקריא את מה שכתוב בתקנות, ואז לתקן את הנוסח של הפודולוגים

אילת וולברג:  בתקנה (2)(ב) – "לשם ביצוע פעולות, כאמור בתקנת משנה(א), ולפי צורכי הטיפול, פודיאטר רשאי לבצע גם את הפעולות האלה, כולן ומקצתן

אילת וולברג: ", "הרדמה מקומית" לא רלוונטי לעניין הפודולוגים

אילת וולברג:  (2) אבחון ובירור, ובכלל זה ביצוע תרביות ולקיחה של ביופסיה לרבות בדיקה מיקולוגית

אילת וולברג:  (ב) מתן הפניה לצילום רנטגן, אולטרסאונד, מיפוי ובדיקות מעבדה ודימות, והכל בלא פרשנות או פענוח

אילת וולברג:  (3) טיפול באמצעות תכשיר בלא מרשם וכן טיפול באמצעות משחה טופיקלית לשימוש חיצוני או חומר הרדמה מקומי המנוי בתוספת הראשונה, גם אם מדובר בתכשיר מרשם"

אילת וולברג:  זה לגבי הפודיאטרים

אילת וולברג:  בהתאמה אני מתקנת את הנוסח של הפודולוגים, כך שיהיה כתוב –         אני מוסיפה "ודימות", כי כך מופיע גם לגבי הפודיאטרים

אילת וולברג:  לגבי הטיפול באמצעות תכשיר בלא מרשם, גם כן תחול כאן הרישא – הטיפול לשם ביצוע פעולות כאמור בפרטים (1) עד (6) ולפי צורכי הטיפול

טטיאנה (טניה) מזרסקי: אפשר לשאול שאלה?     

יונתן מישרקי: בטח

יונתן מישרקי:  רבותיי, אתם צריכים לדעת שטטיאנה מזרסקי ויתרה על החזרה שלה הביתה אתמול בלילה ונשארה היום בירושלים, למרות שהיא גרה ברחובות, כדי שנזכה לאשר את החוק הזה היום ולא נדחה אותו לשבוע הבא, ל-1 במארס

יונתן מישרקי:  יישר כוח על ההקרבה הזאת, ואני מודה לך

טטיאנה (טניה) מזרסקי: האם תהיה גישה לתיק רפואי במרפאה? האם פודולוג יהיה רשאי לעדכן נתונים או לרשום טיפול, או שאין צורך בכך? או שזה ייערך בפיקוח אחות או רופא שיכול לעדכן את הטיפולים? הכוונה לאדם שעובד במרפאה במסגרת ציבורית, לא במכון פרטי

יוסף טייב: אם הוא עובד בקופת חולים, לכאורה יש לו גישה

פרופ' שאול יציב: זה בהתאם לנהלים המקובלים באותה קופת חולים באותה המרפאה

צבי לוי: בקופת חולים אנחנו מוסיפים הכל לתיק הרפואי

טטיאנה (טניה) מזרסקי: בתוכנה של האחיות בתיק הרפואי

צבי לוי: זה תלוי

צבי לוי:  בכללית אנחנו נכנסים כמו אחיות, במאוחדת אנחנו נכנסים כמו רופא

יונתן מישרקי: דניאל, שלום וברכה, תודה רבה שהצטרפת אלינו

דניאל סירקיס: בוקר טוב, סליחה שלא יכולתי להגיע

יונתן מישרקי: אני לא יודע אם עקבת אחרי הדיון עכשיו, אבל הייתה לנו שאלה לגבי התיקו

יונתן מישרקי:  תציגי את זה, תיקון סעיף (6), ביצוע והרכבת אורתופלסטיקה

אילת וולברג: אנחנו למעשה מוסיפים תוספת שבה מנויות כל הפעולות הפודיאטריות הלא פולשניות, שאותן הפודולוג יהיה רשאי לבצע

יונתן מישרקי: החלטנו להכניס את זה בתוך החקיקה כרשימה בתוך החוק, ולא כפי שיפורסם באתר האינטרנט, מתוך הבנה שכך נכון לעשות

יונתן מישרקי:  יש כאן שאלה לגבי אחד הביצועים

אילת וולברג: בפרט 6 בנוסח כתוב, ברשימה שהועברה אליי והוסכמה, "ביצוע והרכבת אורתופלסטיקה ואורטונקסיה"

אילת וולברג:  בהשוואה שביצעתי אל מול התקנות, הפעולות המותרות לפודיאטר, לא ראיתי שהפעולה הזו מופיעה

אילת וולברג:  רציתי לשאול האם אפשר לקרוא אותה, האם היא נכללת באחת הפעולות שקבועות כיום בתקנות לגבי הפודיאטרים, או שזו פעולה נפרדת?     

יונתן מישרקי: אריאלה אמרה שזה נשמט בטעות

פרופ' שאול יציב: הרי הרשימה הזאת הוכנה בתיאום איתך, נכון? השאלה היא האם סעיף (6) שדיברנו עליו נשכח, או שהוא חלק מסעיף אחר?     

דניאל סירקיס: הוא לא מופיע בשום סעיף אחר

דניאל סירקיס:  הוא באמת נשכח, אבל זו פעולה מקובלת בעשייה

פרופ' שאול יציב: זאת אומרת, אין לך התנגדות שהוא יופיע? צריך להוסיף את זה גם אצל הפודיאטרים?     

דניאל סירקיס: בזמנו הרי דיברנו על כך שהם מעדיפים לא להכניס את זה לחוק, מהסיבה שזה יאפשר גם לפודולוג, ולכל מקצוע למעשה, אפשרות לשנות דברים אחר כך

דניאל סירקיס:  ברגע שמכניסים דברים לתוך החוק, יהיה קושי לשנות אותם אחר כך

פרופ' שאול יציב: אין לך התנגדות מבחינה מקצועית?     

דניאל סירקיס: ממש לא

אילת וולברג: השאלה היא האם אפשר לקרוא את זה באחת הפעולות

אילת וולברג:  אם זו פעולה שאי אפשר לקרוא אותה באחת הפעולות שהיום מותרות לפודיאטר בתקנות, לא רואה איך אפשר להכניס את זה בהסדר הקיים

אילת וולברג:  מובן שאם מבחינה מהותית זו כן פעולה שצריך להוסיף, יש את דרך המלך לתקן את התקנות, ובאותה הזדמנות אפשר גם לתקן את - - - ואת התוספת

פרופ' שאול יציב: יש לי שאלה נוספת לד"ר וייס

פרופ' שאול יציב:  אם אנחנו מורידים את הסעיף הזה, האם הפעולה הזאת כלולה בתוך יתר הפעולות הקיימות - - - או שזה משהו ספציפי שאיננו מופיע באף אחד מהסעיפים?     

דניאל סירקיס: אני לא מבין את השאלה

פרופ' שאול יציב: על פניו, צריך להוריד את זה, משום שאצלכם זה לא מופיע ואנחנו רוצים שתהיה התאמה בין מה שכתוב אצלכם לבין מה שכתוב אצל הפודולוגים

פרופ' שאול יציב:  לא היה ברור אם זה לא מופיע כי שכחתם להכניס את זה, או שזה לא מופיע כי זה מובן מאליו

דניאל סירקיס: זה מובן מאליו, זו התשובה

פרופ' שאול יציב: השאלה היא האם אנחנו מורידים בצורה כזאת את היכולת של הפודולוגים לבצע את הפעולה הזו?     

דניאל סירקיס: לא

אילת וולברג: אם זה מובן מאליו לגבי הפודיאטרים, אז באותה המידה זה מובן מאליו לגבי הפודולוגים, ואם אנחנו כותבים פה "ביצוע והרכבת אורתופלסטיקה ואורטונקסיה" וזה לא מופיע לגבי הפודיאטרים, יש בחקיקה "הסדר שלילי", עולות שאלות

אילת וולברג:  אם כותבים את זה כאן ולא כתוב לגבי פודיאטרים, האם אין לפודיאטרים סמכות לבצע את הפעולה הזו, ולכן אני מציעה שאם ברור מאליו שפודיאטרים יכולים לבצע את הפעולה הזאת כיום, הרי הפודולוגים שואבים את הפעולות המותרות מהפודיאטרים, ואם יש הסכמה שלא מדובר בפעולה פולשנית ושהיא נכללת כחלק מהפעולות שהפודיאטרים מבצעים, אני חושבת שלא צריך לציין את זה באופן מפורש ולמחוק את פסקה (6)

דניאל סירקיס: יתרה מכך, אני חושב שאחת הסיבות לכך שזה עלה אצל הפודולוגים יותר, מכיוון שהרבה מאוד מהעיסוק שלהם הוא בנושא התאמת מדרסים וכל מיני אביזרים שמיוצרים באופן אישי, וזו המומחיות הגדולה שלהם

דניאל סירקיס:  גם פודיאטרים מנתחים אמורים לעשות את הדברים האלה וזה מייחד אותם, להבדיל מכל מיני מכונים אורתופדיים כביכול שמייצרים מדרסים - - - שאין להם הסמכה בכלל

דניאל סירקיס:  זו הייתה המטרה אם אני זוכר נכון, לדייק את הדבר הזה

דניאל סירקיס:  ולכן את צודקת

אילת וולברג: השאלה מבחינתי לא מהותית אלא משפטית, האם נכון לציין את זה

אריאל קלנר: אפשר לחבר

אריאל קלנר:  יש לי רעיון

דניאל סירקיס: לכאורה זה מיותר, ואני חושב שגם בישיבה הקודמת השבוע העלתה את זה גב' אסתר בלום, שביקשתם לשנות את המינוח ל"למעט" או משהו בסגנון

דניאל סירקיס:  הרי בסופו של דבר לא מדובר בפעולה פולשנית

פרופ' שאול יציב: מצד אחד, לפני כן התעקשנו לא לשנות שום דבר בלי אישור הוועדה

פרופ' שאול יציב:  עכשיו פתאום אנחנו אומרים "קדימה, בואו נוריד את זה ואת זה"

פרופ' שאול יציב:  נכון שזה באישור הוועדה, אבל אם הבנתי נכון, זו הסיבה לכך שהפעולה הזאת הוכנסה לכאן ולא מופיעה אצל הפודיאטרים

פרופ' שאול יציב:  זו פעולה ספציפית שהיא יותר אופיינית ויותר שכיחה בפעילות של הפודולוגים

פרופ' שאול יציב:  זה לא העתק-הדבק

פרופ' שאול יציב:  אנחנו כל הזמן נזהרים שחס וחלילה לא יהיה הבדל כלשהו

פרופ' שאול יציב:  כמו שיש הבדל בדברים אחרים - - -      

יונתן מישרקי: זו שאלה מהותית

יונתן מישרקי:  השאלה היא משפטית

פרופ' שאול יציב: זה משפטי ומהותי

פרופ' שאול יציב:  מהותית, יש חשש שאם זה לא יהיה כתוב, אז כל אחד שאיננו גם פודולוג, יוכל לעשות את זה

אילת וולברג: מבחינה משפטית, שי הסביר קודם שזה לא ייחוד פעולות

אילת וולברג:  בייחוד פעולות לפי סעיף (5) לחוק, יש תקנות שנקבעות, ופה רק מציינים מהן פעולות לא פולשניות מתוך הפעולות שהותרו לפודיאטר

אילת וולברג:  אם זו לא פעולה שהותרה לפודיאטר בתקנות, אני לא יכולה לציין את זה כפעולה לא פולשנית

פרופ' שאול יציב: יש שתי אפשרויות, להוסיף את זה לפודיאטרים או - - -     

אילת וולברג: אין לי שום מניעה להוסיף - - -     

אביטל אגמון ברקוביץ: אם אנחנו מורידים את זה, הם יוכלו לבצע את הפעולה

אילת וולברג: אז זה מה שחשוב

פרופ' שאול יציב: זהו, אבל השאלה היא - - -     

קריאה: אנחנו הרי מדברים על בריאות הציבור

אביטל אגמון ברקוביץ: אבל אי אפשר

אביטל אגמון ברקוביץ:  כל עוד זה לא כתוב לפודיאטרים, זו בעיה

יונתן מישרקי: בואו נסכם עכשיו לפרוטוקול שמשרד הבריאות יתקן את התקנות של הפודיאטרים, ובהתאמה אנחנו נתקן את זה פה

אילת וולברג: הם יביאו סט של תיקון התקנות, פלוס תיקון התוספת הזאת - - -     

אביטל אגמון ברקוביץ: זה לא עובד ככה

אביטל אגמון ברקוביץ:  אנחנו לא יכולים להתחייב על זה

יונתן מישרקי: אבל אתם אומרים שגם ככה הם עושים את זה

אביטל אגמון ברקוביץ: אני לא יודעת

אביטל אגמון ברקוביץ:  צריך  לפרסם בהערות ציבור

יוסף טייב: אביטל, עשו את זה שם עקום, אז לעשות את זה גם פה עקום?     

שי סומך: יש אנשים שעוסקים בזה וצריך לשמוע את דעתם

שי סומך:  ייחוד פעולה אומר שרק גורם מסוים יכול לעשות אותה

שי סומך:  זה הליך מסודר

שי סומך:  צריך לשמוע את בעלי העניין בדבר - - -     

אביטל אגמון ברקוביץ: זה לא עובד ככה

יונתן מישרקי: אנשים שעוסקים בזה בפועל, ועכשיו אתה מגביל אותם

יונתן מישרקי:  אריאלה, בבקשה

אריאל קלנר: הערה – אנחנו עדים לכך בארץ שאנשים עוסקים בדברים שהם לא מבינים בהם

אריאל קלנר:  אנחנו מדברים למשל על מדרסים שכל אדם שרוצה יכול לעסוק בכך

אריאל קלנר:  יש מכונים שצצים כמו פטריות אחרי הגשם, הגולם קם על יוצרו ובעצם זה כמו לייצר משקפיים אצל זגג

אריאל קלנר:  צריך להבין את זה

אריאל קלנר:  כל אחד יכול לעשות מדרסים

אריאל קלנר:  זו בריאות הציבור

אריאל קלנר:  אתם לא יודעים כמה נזקים אנחנו רואים

אריאל קלנר:       באורתופלסטיקה ובאורטונקסיה, כשהכנו את הרשימה עם דניאל, עבדנו עליה שבועות

אריאל קלנר:  הצרפתים, מפני שהם לא עוסקים בניתוחים, והרבה יותר מצויים בטכנולוגיה ובנושא האורטונקסיה והאורתופלסטיקה, אנשים לומדים בשלושה ימים מה שאנחנו לא לומדים במאות שעות לימודים

יונתן מישרקי: מהותית, את צודקת במאה אחוז

אריאל קלנר: זה פוגע בבריאות הציבור וזה במהות של –המקצוע

אריאל קלנר:  אפשר לחבר אורטונקסיה לציפורן החודרנית ליישור ציפורן - - -     

יונתן מישרקי: אבל לא בחקיקה פה, אריאלה

יונתן מישרקי:  מהותית, גם דניאל וגם כולם מסכימים שצריך

אריאל קלנר: צריך להיות פתרון לזה

קריאה: זה דיון אחר

יונתן מישרקי: יש אפשרות

יונתן מישרקי:  אני יכול לעצור את החוק ולהגיד, " בוא ניקח עכשיו שבוע, ננסה להסדיר את חוק הפודיאטרים"

קריאות: - - -     

יונתן מישרקי: מבחינתי לא היה צריך להיכנס פה לתוספת החמישית בכלל, לעניין ההסדרה

יונתן מישרקי:  היינו משאירים את זה באתר כמו שזה מופיע, "ביצוע והרכבת אורתופלסטיקה ואורטונקסיה"

יונתן מישרקי:  ביקשו להכניס את זה כאן בתוספת החמישית, אז הוספנו - - -     

אריאל קלנר: כל העולם, כל השוק המשותף - - -     

יונתן מישרקי: מאה אחוז, את צודקת מהותית, הבעיה היא באירוע המשפטי שאנחנו נמצאים בו

יונתן מישרקי:  לא שי סומך ולא אביטל יכולים להסכים להכניס תיקון בלי לתקן את חוק הפודיאטרים, ובשביל זה - - -  	 

אריאל קלנר: בואו נסכים לקדם בחוק וגם להוסיף רטרואקטיבית, כי זה עניין מהותי וזו תהיה בכייה לדורות אחר כך

פרופ' שאול יציב: אני מציע שכדי שנוכל לסיים היום את העניין, צריך להבין שאנחנו מושכים את הסיפור הזה כבר הרבה מאוד שנים

פרופ' שאול יציב:  צריך להוריד את הסעיף הזה, אין ברירה

פרופ' שאול יציב:  לו היה  אפשר מבחינה משפטית, הייתי משאיר אותו, כי עובדה היא שהם מסכימים

יונתן מישרקי: הסכמנו מהותית

פרופ' שאול יציב: אם אי אפשר מבחינה משפטית, וזה כרוך בלחכות לשינויי חקיקה, אני מציע שבינתיים נאשר בלי הסעיף הזה ונתקן אותו בעתיד

יונתן מישרקי: אריאלה, יש מסלול של הליכי חקיקה בכנסת שאנחנו מחויבים לו על פי חוק

יונתן מישרקי:  יש הערות ציבור למצב שבו רוצים לתקן תקנות

יונתן מישרקי:  מהותית, כולם הסכימו

אריאל קלנר: כולל תיקון אחר כך

יונתן מישרקי: זה בר-תיקון, הם יצטרכו לעבוד על זה

אריאל קלנר: אני מאוד מבקשת, כי זו תהיה בכייה לדורות

אריאל קלנר:  נושא המדרסים הפך להיות - - -     

דניאל סירקיס: אפשר להציע משהו?     

יונתן מישרקי: בבקשה, דניאל

דניאל סירקיס: התקנות פה הן תקנות של פודולוגים שהן לא בדיוק הניסוח של הפודיאטרים, אז ממה נפשך? ואפשר להשאיר את זה כמו שזה בגלל שיש שם שינויים, זה לא העתק-הדבק כמו שגם אמר פרופ' יציב - - -     

אילת וולברג: זה לא העתק-הדבק במובן שבו לוקחים מתוך הפעולות שמותרות היום לפודיאטר את הפעולות הלא פולשניות, ואותן אנחנו מציינים פה בהיבט הזה

אילת וולברג:  אנחנו לא יכולים לציין פה דברים שלא מופיעים לגבי הפודיאטרים מבחינת הקונסטלציה המשפטית של העניין, ולכן מובן שאין מניעה מהותית, וכל הגורמים המקצועיים פה תומכים בעניין הזה

אילת וולברג:  מבחינת הליך החקיקה, יצטרכו לתקן תקנות, ובצו את התוספת בנושא - - -     

יונתן מישרקי: אני רוצה לסכם את העניין הזה ברשותכם

יונתן מישרקי:  כולם מסכימים שנכון והיה ראוי שזה ייכלל

יונתן מישרקי:  יש בעיה בניסוח ברמה משפטית

יונתן מישרקי:  משרד הבריאות לא מתחייב, אך כן מתחייב לבדוק באור חיובי את העניין הזה, להביא לתקנה שם כדי לתקן את זה פה

אריאל קלנר: בסדר

יונתן מישרקי: אני חושב שהניסוח הזה גם מתאים

אריאל קלנר: נעביר לכם את החומר

שי סומך: קשה להתחייב מראש לפני שמיעת הערות ציבור

יונתן מישרקי: לכן דייקתי ואמרתי, לא מתחייב לתקן, אלא מתחייב לבדוק את העניין באופן חיובי

שי סומך: - - - להחליט מראש שנכון לעשות - - -      

יונתן מישרקי: ינסו להוביל את המהלך בצורה חיובית לאור מה ששמענו כאן

יונתן מישרקי:  תודה רבה לכולם

יונתן מישרקי:  בואי נמשיך, גברתי היועצת המשפטית

אילת וולברג: פרט (9) מקביל לתקנה (2)(ג)

אילת וולברג:          בתקנה (ג) כתוב – "כמו כן, הוא רשאי לייעץ למטופל לגבי כל תכשיר בלא מרשם"

אילת וולברג:  אני מבינה שזה לא יהיה לגבי פודולוג

אילת וולברג:  נכון? בסיפא של תקנה (2)(ג) בתקנות כתוב - - -     

אסתר בלום: אפשר לדעת מה הסיבה?     

אילת וולברג: זה לא הופיע ברשימה ששלח אליי משרד הבריאות, שהוסכמה בינו לבין - - -     

אסתר בלום: "הוא רשאי לייעץ למטופל לגבי כל תכשיר בלא מרשם" – זה כתוב במשפטים האחרונים על המסמך החתום

יוסף טייב: יש התנגדות, פרופ' יציב? שהוא יוכל להמליץ על תכשיר בלי מרשם?     

פרופ' שאול יציב: - - - עניין משפטי

פרופ' שאול יציב:  אם זה כתוב, אז זה בסדר, אפשר

אסתר בלום: לא, היא אומרת שהיא מורידה את זה

יונתן מישרקי: אולי היא פספסה, לא קרה כלום

יונתן מישרקי:  יש כאן שורה, אני מסתכל על התעודה שהופיעה באינטרנט - - -     

אילת וולברג: לא פספסתי

אילת וולברג:  פשוט הכנסתי את זה ב-(10)

אילת וולברג:  מתנצלת

אילת וולברג:  זה מופיע בהמשך

אילת וולברג:  "ייעוץ לגבי כל תכשיר בלא מרשם"

אילת וולברג:  בסדר? אפשר להכניס את זה בסיפא של (9)

אילת וולברג:  זה לא משה מבחינת הניסוח

אסתר בלום: אין לזה משמעות משפטית בלבד שאתם מבינים אותה ובשטח אולי

אילת וולברג: סיימנו להקריא את התוספת ומחקתי ממנה את פסקה (6), "ביצוע והרכבת אורתופלסטיקה ואורטונקסיה" - - -     עמוד 7

אילת וולברג:  מוצע תיקון עקיף לחוק זכויות החולה – הגדרת פודולוג כמטפל כדי שיחולו לעניינו הוראות החוק

אילת וולברג:          משרד הבריאות ביקש את זה

יונתן מישרקי: למה?     

אביטל אגמון ברקוביץ: כדי שיהיה לנו זמן היערכות

אביטל אגמון ברקוביץ:  חודשיים זה סביר

יונתן מישרקי: מקובל עליכם?     

אסתר בלום: כן, זה בסדר

אסתר בלום:  יש לנו שני עולים שפתחו את העסק שלהם בדיוק בחודש מאי, ונשמח שיוכלו ליהנות מהעמל הקשה של כולנו

אילת וולברג: בסדר

אילת וולברג:  סיימתי להקריא את הנוסח

יונתן מישרקי: מישהו רוצה להעיר משהו?     

אסתר בלום: תוכלי בבקשה לחזור על שם המקצוע, ולומר מה הכינוי? מה יהיה כתוב בתעודה?     

אילת וולברג: כן

אילת וולברג:  הוא ייקרא פודולוג

אילת וולברג:  לא חזרתי על זה הפעם כי ציינו את זה בדיונים הראשונים

אילת וולברג:  אנחנו מכניסים הגדרה לחוק הסדרת העיסוק

אילת וולברג:  אחרי מרפא בעיסוק יבוא פודולוג, מי שניתנה לו תעודה לפי הוראות סעיף 58

אילת וולברג: (כג)(1)

אילת וולברג:  השם שלו הוא פודולוג, והתעודה שהוא יקבל היא תעודה בפודיאטריה שמוגבלת לפעולות לא פולשניות, אבל השם שלו הוא פודולוג

אסתר בלום: ולמה הוא לא יקבל תעודה של פודולוג?     

אילת וולברג: כאן אנחנו חוזרים אחורנית, מכיוון שהפעולות שהוא מבצע הן אותן פעולות של פודיאטר, למעט פעולות פולשניות

אילת וולברג:  מבחינת האופן שבו הסדרנו את זה משפטית, הוא רשאי לבצע פעולות של פודיאטר, ולכן הוא מקבל תעודה של פודיאטר, אבל הוא לא רשאי לבצע פעולות פולשניות

פרופ' שאול יציב: למה זה מפריע?     

אסתר בלום: אנחנו מנסים להבין

אסתר בלום:  אין אף מקצוע שבו אדם מקבל תעודה בשם אחד וצריך להיקרא בשם אחר

אביטל אגמון ברקוביץ: אין אף מקצוע שהוא כל כך דומה

אילת וולברג: באופן מקצועי הם לא כל כך שונים, דיברנו על זה בדיונים הקודמים - - - זה מקצוע ייחודי מאוד בהיבט הזה שבצרפת הלימודים נקראים "לימודי פודולוגיה" ואילו במדינות אחרות, אותם לימודים נקראים "לימודי פודיאטריה"

אסתר בלום: פוטו-תרפיות, יש כל מיני שמות

אסתר בלום:  פיזיותרפיסט נקרא בצרפת " קינזיותרפיסט", ובארץ כשהוא מגיע הוא נקרא "פיזיותרפיסט"

אילת וולברג: נכון, אבל כאן משרד הבריאות עשה כברת דרך והסכים לבוא לקראת הפודולוגים, למרות שהתואר לא נלמד כתואר אקדמי, ולכן אנחנו קוראים לו "פודולוג" כי הוא מובחן מהפודיאטר בכך שהוא אינו רשאי לבצע פעולות שהן פולשניות, הוא לא למד תואר אקדמי, ובכל זאת הוא מוסדר בגדר חוק הסדרת העיסוק במקצועות הבריאות ויקבל תעודה

אילת וולברג:  זו הדרך המשפטית שלנו למצוא פתרון לסוגיה הייחודית הזאת

אביטל אגמון ברקוביץ: לא להיכנס לזה יותר ולפתוח דברים שכבר סיכמנו עליהם

אריאל קלנר: זה בסדר

אביטל אגמון ברקוביץ: אלה גם מקצועות דומים מאוד

אסתר בלום: בהתחלה היה כתוב "פודיאטר", "פודולוג"

יונתן מישרקי: דניאל וייס רוצה להוסיף

יונתן מישרקי:  בבקשה, דניאל

דניאל סירקיס: מה יהיה כתוב בתעודה?     

אילת וולברג: הקראתי קודם שבתעודה יהיה כתוב –         פעולות לא פולשניות הן פעולות בפודיאטריה שאינן כוללות טיפול פולשני והרדמה מקומית בכף הרגל

דניאל סירקיס: מה הכותרת?     

פרופ' שאול יציב: הוא שואל האם יהיה כתוב "פודולוג" או "פודיאטר"

יונתן מישרקי: שם החוק הוא פודולוג

אילת וולברג: הפודולוג ייקרא פודולוג

אילת וולברג:  התעודה תהיה תעודה בפודיאטריה, שמוגבלת לפעולות שאינן פולשניות

דניאל סירקיס: אתם נותנים פה הגדרה של מוגבלות שאני חושב שהיא לא נכונה, ואני מסכים גם לדברים שנאמרו קודם, לא צריך תעודה לפודיאטריה, אתם מבלבלים את הציבור

דניאל סירקיס:  זו פודולוגיה, ולכן יש גם תקנות נפרדות

אסתר בלום: איך נקרא הארגון שאתה עומד בראשו עכשיו?     

דניאל סירקיס: אני עומד בראש הפדרציה הלאומית לפודיאטריה

אסתר בלום: ומי זה כולל?     

פרופ' שאול יציב: למה אי אפשר לכתוב "פודולוג"?     

דניאל סירקיס: אני עונה לכם

אסתר בלום: אתה עומד בראש ארגון שנקרא "איגוד הפודיאטריה" וכולל גם את הפודולוגים וגם הפוטו-תרפויטים ואת כל האנשים שמטפלים

אסתר בלום:  לכל מדינה יש את השם שלה

דניאל סירקיס: נכון, ולכן אני חוזר ואומר שיש באירופה 16 שמות למקצוע הפודולוגיה, ובנוסף יש הגדרה מקצועית לפודיאטריה, כאשר יש 16 שמות שונים למקצוע, אבל צריך להבחין בין הדברים, מכיוון שיש שינויים בתקנות וכל מקצוע מתייחס למשהו אחר

אסתר בלום: נכון, יש רמות שונות בהחלט

אסתר בלום:  הכי טוב יהיה לדעתי שהיה כתוב מההתחלה גם פודיאטר וגם פודולוג, שזה הולך ביחד, אבל יש לו רשימה שהיא ייחודית לו, הפודולוגיה, וזה לא לשלילה

פרופ' שאול יציב: אי אפשר לכתוב גם פודיאטר וגם פודולוג

פרופ' שאול יציב:  זה לא מקובל בשום צורה

פרופ' שאול יציב:  צריך לראות אם מבחינה משפטית יש בעיה לכתוב על התעודה "פודולוג" - - -     

יונתן מישרקי: שי?     

שי סומך: צריך לראות את החוק הקיים

שי סומך:  על פניו נראה שכן, אבל אם רוצים חוות דעת מקצועית, צריך לעשות איזושהי שיחה עם משרד הבריאות

שי סומך:  על פניו נראה שכן, אבל - - - 	 

דניאל סירקיס: מיניתם עכשיו רשימה של 14 מקצועות שכל אחד יש תואר משלו, ולכן גם פה

אילת וולברג: מבחינה משפטית, אם אנחנו הולכים להסדר שכולל יצירת מקצוע חדש ותעודה חדשה לפודולוגיה זה משנה גם את הצעת החוק

אילת וולברג:  צריך לנסח אותה מחדש

אילת וולברג:  זה כולל תיקון של התוספת הראשונה, לדוגמה, והוספת פרט לגבי פודולוגיה, קביעה של כל הפעולות מחדש - - -     

יונתן מישרקי: אני לא מתכוון לשנות את זה באופן מהותי

יונתן מישרקי:  רבותיי, תודה רבה

יונתן מישרקי:  תודה דניאל

יונתן מישרקי:  בבקשה, אביגיל

אביגאל ראובני פידהורץ: שלום, בוקר טוב

אביגאל ראובני פידהורץ:  רציתי לדעת למה אי אפשר לקרוא לנו פודיאטר פודולוג, ככה יהיה פודיאטר המנתח, פודיאטר ופודיאטר פודולוג

אביגאל ראובני פידהורץ:  כמו שדניאל וייס אמר, כרגע הציבור מכיר יותר את המילה פודיאטר

אביגאל ראובני פידהורץ:  פודולוג פחות מדבר אליהם

אביגאל ראובני פידהורץ:  למה אי אפשר - - -     

פרופ' שאול יציב: מה שאת אומרת זה לא בדיוק אותו דבר

יונתן מישרקי: אפשר לקרוא להם "פודולוג"?     

אילת וולברג: פודולוג כן, בחוק קוראים להם "פודולוג"

יונתן מישרקי: רבותיי

קריאה: אפשר לקרוא להם "פודולוג"

קריאה:  הוא מתכוון - - -     

יונתן מישרקי: הבנתי מה היא רוצה, אבל אנחנו נשארים בעולם של פודולוג, נכון?     

יוסף טייב: בתעודה יהיה רשום להם "פודולוג"?     

קריאה: אני לא בטוחה

פרופ' שאול יציב: אם מבחינה משפטית, אין בעיה, אבל - - -      

יוסף טייב: תבדקו את זה

אסתר בלום: תשאירו כמו שזה

יונתן מישרקי: עכשיו סיימנו הקראה והחוק מוכן כפי שהוא, בנוסח שהקראת

יונתן מישרקי:  אני לא מתכוון לשנות או לפתוח אותו, קיימנו מספיק דיונים על העניין הזה

יונתן מישרקי:  אני מתכוון להצביע על החוק כפי שהקריאה היועצת המשפטית ולאשר אותו

יונתן מישרקי:  בשורה התחתונה, יהיה אפשר לקרוא לו "פודולוג" בלי מעטפות נוספות

יונתן מישרקי:  בתעודה יהיה רשום שהפעולות שהוא מבצע הן לא פולשניות, כולל כל הסעיפים שהקראנו קודם, וזה יהיה המבנה של החוק

יונתן מישרקי:      זה לא מפריע מהותית אם יהיה כתוב למעלה כך או כך, בכל מקרה הנושא הזה בבדיקה

יונתן מישרקי:  אני אצביע על החוק ואני אגיד רביזיה

יונתן מישרקי:  אם נבין שהתיקון לא יעכב אותנו, אני אפתח דיון מחדש כדי לאשר את השינוי

יונתן מישרקי:  אם אני אבין שלא, אני אסיר את הרביזיה ואעלה אותו להצבעה במליאה

פרופ' שאול יציב: אני מסכים

אריאל קלנר: מסכימים

יונתן מישרקי: מצוין

יונתן מישרקי:  רבותיי, אני חושב שזה יום של בשורה גדולה מאוד לעולים החדשים, בעיקר מצרפת, גם ממדינות אחרות, אבל שם באמת יש ריכוז גדול של פודולוגים

יונתן מישרקי:  יש לי הכרת תודה והערכה גדולה לכל מי שהשתתף כאן בדיונים והביע את דעתו בעניין החקיקה, כמובן למגישי ההצעה חבר הכנסת יוסי טייב וחברת הכנסת טטיאנה מזרסקי, ששניהם פועלים רבות בעולמות של עלייה וחיזוק הקשר בין הקהילות היהודיות בחו"ל לארץ

יונתן מישרקי:  זה יום משמעותי מאוד, ושנים רבות מנסים לקדם את החקיקה הזו

יונתן מישרקי:      אני רוצה להגיד מילת תודה לפרופ' יציב, שגילה גמישות גדולה מאוד והבנה בצורך הגדול והחשוב הזה מתוך ראייה ציונית אמיתית

יונתן מישרקי:  פרופ' יציב נמצא שנים רבות בהנהלה הבכירה של משרד הבריאות, ומנווט את מערכת הבריאות בתחומים רבים

יונתן מישרקי:  אני חושב שהיום הבאת בשורה משמעותית מאוד תוך הבנה של הצורך

יונתן מישרקי:  מתחילת הדרך הלכנו יד ביד בעניין הזה, ואיפה שהיו חסמים, השתדלת לבוא לקראתי כמה שיותר, ואני מלא הערכה על כך

יונתן מישרקי:      תודה מיוחדת כמובן ליועצת המשפטית של הוועדה, איילת, שלא חסכה מאמץ ושיחות אל תוך הלילה, ולקראת הדיונים עשתה עבודה מאומצת, חשובה, טובה ומסורה

יונתן מישרקי:  התודה לא בשמי

יונתן מישרקי:  אני אמנם יושב ראש הוועדה, אבל אתם אלה שעשיתם את כל העבודה בצורה מופלאה

יונתן מישרקי:       תודה מיוחדת גם לדניאל וייס, על הפרגמטיות ועל ההשתתפות בדיונים, תודה לאריאלה ולאסתר, וכמובן לכל החברים הנוספים שהגיעו מעולם הפודולוגיה

יונתן מישרקי:  הייתם פה בשבילנו כדי לעזור לנו, לכוון ולדייק את החוק

יונתן מישרקי:      אני אערוך הצבעה ואתן לכם רשות דיבור

יונתן מישרקי:  הצעת חוק הסדרת העיסוק במקצועות הבריאות (תיקון – הסדרת העיסוק בפודולוגיה), התשפ"ג–2024 – מי בעד הצעת החוק כפי שהקריאה היועצת המשפטית?     

יונתן מישרקי: אושר     

יוסף טייב: אדוני יושב-הראש, אני חושב שזה יום חג לעולים בכלל ולעולם מצרפת בפרט

יוסף טייב:  אם אני זוכר נכון, הגשתי את הצעת החוק הזו בספטמבר 2020, כמעט ארבע שנים שבהן שאני מוביל את המאבק הזה כאן בכנסת, וניסו עוד לפניי, ולצערנו היו כל מיני גלגולים לחוק הזה

יוסף טייב:  כפי שאמרת אדוני יושב-הראש, אני חושב שיש כאן הערכה אמיתית לפרופ' יציב

יוסף טייב:  אני מוקיר ומודה על ההובלה שלך

יוסף טייב:      אני יודע שזה לא מובן מאליו, והיו פה שאלות משפטיות, גם בריאות הציבור שעומדת מול עיניך, וזה מה שמוביל אותך ומתווה לך את הדרך לקבל את ההחלטות

יוסף טייב:  תודה כמובן לאביטל, לשר הבריאות, לידידי אוריאל בוסו

יוסף טייב:  הוא ישב עם פרופ' יציב, ואנחנו רואים היום את התוצאה המהירה: במספר חודשים בודדים הצלחנו להעביר את החקיקה

יוסף טייב:      אני רוצה להודות לארגון "קעליטה", לאסתר, לאריאלה, לאריאל קנדל, מנכ"ל "קעליטה"

יוסף טייב:  ביום הראשון שנכנסתי לכנסת הם באו ואמרו "יש לנו בקשה אחת, חוק הפודולוגים

יוסף טייב:  תתקדם איתו"

יוסף טייב:  חשבתי שזה יהיה מהר כחבר כנסת חדש, ומאז נחשפתי לתהליכים המורכבים שיש, ואין ספק שמשרד הבריאות הוא משרד ענק שיש בו השלכות רוחב, וכל שינוי והכרה במקצוע כזה או אחר ובמקצועות הבריאות בפרט הוא תהליך ארוך, ואני שמח שהצלחנו להוביל אותו ביחד

יוסף טייב:      תודה גם ליועץ החקיקה שלי אבי עמרם, לייעוץ המשפטי של הוועדה אילת, באמת הובלת את זה בעוצמות וזה לא מובן מאליו, לידידי חבר הכנסת יוני משריקי, יו"ר הוועדה, לחברת הכנסת טטיאנה, שהצטרפה והובילה את זה, ואמרת את זה בתחילת הוועדה

יוסף טייב:       מדובר בחוק שנותן הכרה ואפשרות לעולים שכבר עלו לישראל לעסוק במקצוע שהם למדו בחו"ל

יוסף טייב:  שמעל הכל, אנחנו מנסים בכל פעם לייצר מנועי משיכה לישראל

יוסף טייב:  לצערנו, יהודי העולם שמגיעים לישראל בתקופה האחרונה ובשנים האחרונות עולים לישראל בעקבות מנוע דחיפה של אנטישמיות ושל חוסר נוחות במדינות שבהן הם חיים

יוסף טייב:      העברת החוק מייצרת מנוע משיכה

יוסף טייב:  זהו חוק שיביא לעידוד עלייה במדינת ישראל, וזו אבן דרך לעוד הרבה חוקים שאנחנו צריכים להוביל, אם זה בפסיכולוגיה ואם זה בתחום האחיות

יוסף טייב:  אני יודע שזה מורכב ואני לא מצפה שחוק יעבור כל כך מהר, אבל אם כבר עשינו את הדרך, עשינו את הפסיעה הראשונה, נצליח להוביל את ההכרה

יוסף טייב:      כל הצדדים היו קשובים ופרופ' יציב עמד על שלו, שלא לוותר על פסיק אחד קטן, כי מה שחשוב לו זה בריאות הציבור

יוסף טייב:  פרופ' יציב, אביטל, שי, אני מעריך ומוקיר את הפעולה הענקית – פסיעה אחת לאדם, פסיעה גדולה לאנושות

יוסף טייב:  אני חושב שזו פסיעה גדולה לעלייה לישראל

יוסף טייב:  תודה רבה

יונתן מישרקי: תודה רבה יוסי

יונתן מישרקי:  טטיאנה, בבקשה

טטיאנה (טניה) מזרסקי: אין לי הרבה מה להוסיף לדבריו של חבר הכנסת יוסי טייב

טטיאנה (טניה) מזרסקי:  אני מודה לכולם, לך יוסי על היוזמה, ליונתן יושב-ראש הוועדה, לשר הבריאות, לפרופ' יציב –אתה שומר סף של מערכת הבריאות בישראל, אתה שומר על הרמה ועל האיכות

טטיאנה (טניה) מזרסקי:  תודה לכל הצוות

טטיאנה (טניה) מזרסקי:      למה רציתי להצטרף ליוזמה ולהצעת חוק של יוסי? הגעתי לכנסת ואני עוסקת בעיקר בשלושה תחומים, שניים מהם הם בריאות וקליטת העלייה ושילוב תעסוקתי של העולים

טטיאנה (טניה) מזרסקי:  נחשפתי להרבה פניות, להרבה בעיות, ופה הגדרת מקצוע הפודולוגיה הוא בעצם גם קליטת עלייה וגם הגדרת מקצוע בריאות, וזה חשוב מאוד להסדיר הרבה מקצועות שטרם הוסדרו

טטיאנה (טניה) מזרסקי:  יש לי הצעות חוק נוספות להסדרת מקצועות אחרים, טיפול בבעלי חיים ועוד, אבל זה תהליך ארוך שלוקח שנים רבות

טטיאנה (טניה) מזרסקי:      אני שמחה שיש פה צוות טוב שאפשר לעבוד איתו ואפשר לקדם עניינים

טטיאנה (טניה) מזרסקי:  יש אנשים ששומרים על המערכת שלנו ודואגים לבריאות הציבור

טטיאנה (טניה) מזרסקי:  שיהיה בהצלחה, והחוק יעלה להצבעה במליאה בשבוע הבא

טטיאנה (טניה) מזרסקי:  נכון?     

יונתן מישרקי: אני מקווה שכן

טטיאנה (טניה) מזרסקי: בשעה טובה ובריאות לכולם

יונתן מישרקי: תודה שנשארת פה, אני חושב שזה לא מובן מאליו

יונתן מישרקי:  עשית את הצעד הזה ואני מברך אותך על זה

טטיאנה (טניה) מזרסקי: תודה

יונתן מישרקי: בבקשה, אדוני

יונתן מישרקי:  מה השם?     

אריאל קלנר: אני אריאל קנדל, מנכ"ל ארגון "קעליטה", ארגון הגג של עולי צרפת

אריאל קלנר:  לפעמים יש דברים שנראים קטנים, ואתם לא יודעים עד כמה ההתרגשות רבה

אריאל קלנר:  חלפו 21 שנה

אריאל קלנר:  כתבו במקורות שהגאולה מגיעה קמעה-קמעה

אריאל קלנר:  זה ממש כך

אריאל קלנר:  גם מבחינת עידוד העלייה, זה מסר לאחינו בצרפת שרוצים לעלות, שיש כאן אנשים שרוצים את זה, וגם בחקיקה מוכנים לעשות את הצעדים האלה

אריאל קלנר:  תודה רבה למשרד הבריאות ולפרופ' יציב, ליועצים המשפטיים, לכבוד היושב-ראש, לחברי הכנסת, לאבי, לאריאלה, לאסתר, ואחרון חביב, לידידי יוסי טייב, שמאז שנכנס לכאן, מבין את העניין בעדינות רבה ובחוכמה גדולה, ואני אגיד לך גם "מרסי" בצרפתית

יונתן מישרקי: תודה רבה

יונתן מישרקי:  בבקשה, אריאלה

אריאל קלנר: זה יום משמח ומרגש ביותר

אריאל קלנר:  הצטרפתי לכנסת הנכבדה ב-2003, לפני 21 שנה

אריאל קלנר:  זו כברת דרך

אריאל קלנר:  ביהדות המילה "רגל" מופיעה הרבה מאוד פעמים

אריאל קלנר:  שלושת הרגלים, זאת אומרת, לוח הזמנים היהודי עומד על שלוש רגליים, וזה מראה איזו חשיבות יש לרגל בתנ"ך

אריאל קלנר:  גם המילה רגיל באה מהמילה "רגל"

אריאל קלנר:  יש המון דוגמאות

אריאל קלנר:  להתרגל לארץ הזו, למדינה הזו

אריאל קלנר:      אני עוסקת בתחום הזה, אבל עוד מעט צריכה להעביר את הלפיד לצעירים יותר, ואני שמחה שהחוק הזה מגיע כדי לעודד עלייה כי זה מאוד חשוב לי

אריאל קלנר:  זה מקצוע מדהים, אני בחרתי בו והוא בחר בי, ואני אשמח שיגיעו יותר ויותר עולים, לא רק מצרפת

אריאל קלנר:  זה לא חוק לצרפתים וצריך להבין את זה, זה חוק שיפתח הזדמנויות ויקדם את בריאות הציבור

אריאל קלנר:      צריך להבין שאנחנו המדינה הראשונה בכריתת רגליים ב-OECD, והשנייה בעלם אחרי מקסיקו, לא כולל מלחמות

אריאל קלנר:  לדאבוני הרב, המלחמה הזו היא גורם משמעותי לכריתות גפיים

אריאל קלנר:  אני מקווה שנוכל לתרום ואני מודה לכם, למשרד הבריאות, שגיליתם גמישות ומקווה לטוב, שהמדינה תתקדם, והשלב הבא יהיה בית ספר לפודולוגיה-פודיאטריה בארץ

יונתן מישרקי: תודה רבה

יונתן מישרקי:  אסתר, בבקשה

אסתר בלום: תודה לכולם

אסתר בלום:  זאת התרגשות רבה, רגע היסטורי אחרי העמל הרב של כל הצוותים כאן

אסתר בלום:  אלה שני צדדים של אותו המטבע – העולים החדשים שאנחנו רוצים לפתוח להם דלתות כי אנחנו מדינת ישראל, מדינה קולטת עלייה

אסתר בלום:  יש אנשים מכל רחבי הארץ שמגיעים לכאן עם הכשרה טובה מאוד, והצד השני זו בריאות הציבור

אסתר בלום:      בעקבות החוק הזה צריך להבין שייפתחו עוד מרפאות סוכרת שבהן יוכלו אנשים לקבל את הטיפול הראוי, וגם מרפאה צבאית שבה שהחיילים שלנו יוכלו לקבל את הטיפול הכל כך חיוני מבחינת בריאות הרגל, כדי להמשיך להגן עלינו ועל כל העם

אסתר בלום:  תודה רבה מעומק הלב

אסתר בלום:  משרד הבריאות, פרופ' יציב ואביטל, אנחנו מכירים כל כך הרבה שנים, עברנו תהפוכות רבות ביחד ואני מודה לכם מאוד

אסתר בלום:  	 תודה רבה, טטיאנה מיזרסקי על התמיכה שלך ועל הרוח החדשה שהבאת לנו בחוק, ולכל הצוות

אסתר בלום:  יושב-ראש הוועדה, תודה שהצטרפת לגל וברגע אחד הבנת על מה מדובר

אסתר בלום:  שאלתם את השאלות הנכונות ושמתם את הדברים במקומות הנכונים

אסתר בלום: תודה רבה כמובן לכל הפודולוגים שמעשירים אותנו בידע ובמקצועיות שלהם, וכמובן תודה גדולה לאריאלה שמובילה את הנושא הזה כל כך הרבה שנים

יונתן מישרקי: תודה אריאלה

אסתר בלום: עם כזה - - - וכזו אמונה שיש בזה צדק וצורך לבריאות הציבור

אסתר בלום:  תודה רבה לחבר הכנסת יוסי טייב ולכל הצוות שלו, שעובדים באמת ימים כלילות

אסתר בלום:  תודה רבה על האמון שנתת לנו ועל האמון שנתת בחוק הזה ונלחמת כאריה, כדי להוביל להצלחה את החוק הזה

אסתר בלום:  ישר כוח לכולם, שהחיינו וקיימנו והגיענו לזמן הזה

יונתן מישרקי: תודה רבה

יונתן מישרקי:  דניאל

דניאל סירקיס: ברכות

דניאל סירקיס:  בשעה טובה יש הסדר למקצוע החשוב הזה

דניאל סירקיס:  עם כל חילוקי הדעות הרבות שהיו לאורך הדרך, הגענו לאיזשהו מקום שהוא מצוין ושיהיה הסדר חשוב למקצוע הזה, גם בתור מישהו שהתחיל את כל הפרוצדורה לפני 23 שנה וגם מי שהיה עומד בראש הארגון הפודיאטרי והפודולוגי וכו'

דניאל סירקיס:  זו ברכה גדולה מאוד

דניאל סירקיס:  אני שוב חוזר ואומר שאנחנו המדינה היחידה בעולם שמוסדרת בשלושת המקצועות שקשורים בתחום הזה

דניאל סירקיס:  תודה לפרופ' יציב ולכל מי שלקח חלק בדבר הזה - - - נעמיד את העולם על הרגליים

יונתן מישרקי: תודה לכולם

יונתן מישרקי:  בבקשה

פרופ' שאול יציב: כל מה שנאמר זה anti-climax למה שכבר נאמר עד עכשיו, וכל המוסיף גורע

פרופ' שאול יציב:  אני מסכים שמדובר בשינוי עקרוני וחשוב במערכת - - - של הסדרת מקצועות

פרופ' שאול יציב:  החשיבות העצומה שיש בהסדרה באופן כללי היא בכך שאנחנו מאפשרים מבחינת בריאות הציבור רק לאנשים בעלי מקצוע שעברו הכשרה מתאימה לעסוק בדברים האלה, ולא משאירים את השוק פרוץ לכל אחד ואחד

פרופ' שאול יציב:      לכן להסדרה כזו יש בה תרומה בלתי רגילה לבריאות הציבור

פרופ' שאול יציב:  אתה שואל את עצמך למה כל כך הרבה שנים הדברים האלה לא הגיעו לידי סיום, ובכל זאת הדבר הזה נעשה תוך זמן קצר יחסית, וממרום שנותיי אני יכול לומר שדברים גדולים וחשובים נעשים במידה רבה בגלל קונסטלציה

פרופ' שאול יציב:       במקרה הזה נוצרה קונסטלציה מיוחדת שכללה כמובן את מי שהציע את ההצעה, מי שניהל את הוועדה, גם קודם וגם עכשיו

פרופ' שאול יציב:  כל האנשים שנמצאים בחדר הזה, כולל דניאל שנתן את תמיכתו בזמן הנכון וברגע הנכון, והייתה בכך חשיבות גדולה ועידוד רב

פרופ' שאול יציב:      אני רוצה להודות לכל מי שנמצא פה ולומר שהצלחנו לעשות את זה בתקופה קצרה יחסית, מכיוון שכל אחד בחלקו תרם את תרומתו

פרופ' שאול יציב:  כל הגורמים שהיו שותפים להחלטה הזאת מורכבים מאנשים מיוחדים ואני שמח שהייתי שותף

יונתן מישרקי: תודה, תודה

יונתן מישרקי:  רבותיי, הישיבה נעולה